లక్నో: వరుస సంచలన నిర్ణయాలతో పాలనను కొత్త పుంతలు తొక్కిస్తున్న ఉత్తరప్రదేశ్ ముఖ్యమంత్రి యోగి ఆదిత్యనాథ్ మరో కీలక నిర్ణయం తీసుకున్నారు. మాఫియా, నేర శక్తులకు కళ్లెం వేసేందుకు ఇక నుంచి ఈ-టెండరింగ్ ద్వారానే అన్ని కాంట్రాక్టులు కేటాయించడం జరుగుతుందని ప్రకటించారు. 'కాంట్రాక్ట్ చైన్ నుంచి మాఫియా, క్రిమినల్ శక్తులను తరమివేయనున్నాం. ఇందుకోసం అన్ని కాంట్రాక్టులు ఈ-టెండరింగ్ ప్రక్రియ ద్వారానే ఇవ్వడం జరుగుతుంది' అని యోగి తెలిపారు. కాంట్రాక్టర్లు కుమ్మకు కావడం వల్ల సరైన జవాబుదారీతనం లోపించడం, ప్రాజెక్టుల వ్యయం ఎప్పటికప్పుడు పెరిగిపోతుండటం, పూర్తి కావడంలో జాప్యం, ప్రజలకు అసౌకర్యం వంటివి తలెత్తుతున్నాయని ఆయన అన్నారు. అలాంటి శక్తులను (మాఫియా) కాంట్రాక్టులు ఇవ్వకుండా చేసేందుకు తమ ప్రభుత్వం కట్టుబడి ఉందన్నారు. అలాగే, మరింత పారదర్శకత కోసం నగదు రహిత లావాదేవీలను అక్కున చేర్చుకోవాల్సి అవసరం ఎంతైనా ఉందని ఆయన నొక్కిచెప్పారు. యూపీలోని 60,000 సేవాకేంద్రాలను 'డిజి థన్'తో అనుసంధానం చేస్తామని తెలిపారు.  డిజిటల్ పేమెంట్ల వైపు ప్రజలను మళ్లించడం ద్వారా సమాజంలోని అవినీతికి చరమగీతం పలకవచ్చని యోగి ఆదిత్యనాథ్ పేర్కొన్నారు.
lakno: varusa sanchalana nirnayaalato paalananu kotta puntalu tokkistunna uttarapradesh mukhyamantri yogi aadityanath maro keelaka nirnayam teesukunnaru. mafia, nera saktulaku kallem vesenduku ika nunchi ee-tendering dwarane anni contractulu ketayinchadam jarugutundani prakatinchaaru. 'contract chain nunchi mafia, criminal saktulanu taramiveyanunnam. indukosam anni contractulu ee-tendering prakriya dwarane ivvadam jarugutundi' ani yogi telipaaru. contractorlu kummaku kaavadam valla saraina javaabudaareetanam lopinchadam, praajektula vyayam eppatikappudu perigipotundatam, puurti kaavadamlo jaapyam, prajalaku asoukaryam vantivi talettutunnaayani aayana annaru. alanti saktulanu (mafia) contractulu ivvakunda chesenduku tama prabhutvam kattubadi undannaaru. alaage, marinta paaradarsakata kosam nagadu rahita lavadevilanu akkuna cherchukovalsi avasaram entainaa undani aayana nokkicheppaaru. upiloeni 60,000 sevaakendraalanu 'diji thun'thoo anusandhaanam chestamani telipaaru.  disital pamentla vaipu prajalanu mallinchadam dwara samaajamlooni avineetiki charamageetam palakavacchani yogi aadityanath perkonnaru.